# 1. csoport

A példatár I. csoportjában (több szereplős, mimikusan előadott drámai szövegek) egy XVIII. századi népies passiót közlök, továbbá egy publikálatlan Zsuzsánna játékot Sebestyén Gyula hagyatékából. Sebestyén e játékot az oláhláposbányai bányászoknál gyűjtötte, a játék másik magyar változata Nagybányáról származik, német változata pedig Körmöcbányáról. Ezekről a játékokról többször megemlékeztek a folyóiratok hasábjain, 1911-ben Budapesten az Uránia-színházban is előadták a felsőbányai aranybányászok Zsuzsánna játékát.*

A Dúsgazdagolás c. népies misztériumot a Régi Magyar Drámai Emlékek II. kötetében közöltem.*

*

A passió-töredéket a Román Népköztársaság Akadémiája Kolozsvári Fiókjának Levéltárában őrzik. A dráma a református kollégium iratai közül került elő, keletkezési helyére, szerzőjére nincs a kéziraton utalás. A helyesírás a XVIII. századra utal, de a Balassi-strófa használata arra enged következtetni, hogy a szöveg esetleg régebbi forrásra megy vissza. E játék sok szempontból régiesebb, mint a Csíksomlyóról származó iskolai passiójátékok, s a legrégibb ismert magyar passiószövegek egyikének tekinthetjük. Allegorikus, barokkos betéteket sem tartalmaz; ilyenek lehettek a régebbi, elveszett magyar passiók is, mint ez a töredék. Felépítésében teljesen megfelel a külföldi középkori passióknak.

Különös figyelmet érdemel a töredékben fennmaradt Mária-siralom, amelynek alliteráló kezdő sorai az Ómagyar Mária-siralommal vethetők össze:

Mária-siralom:

Jaj édes szülöttem,
Én egyetlen edgyem,
Hogy immár halva látlak.
Sürün sebessültél,
Keresztfán meg hültél,
Mivégre tartotalak.
Én szivem meg fakad,
Hogy tested meg szakat,
Oh vérben fagyot alak.

Az Ómagyar Mária-siralomban:

Valék siralom-tudatlan,
Siralomtól süppedek,
Butol aszok, epedek.
…
Világ világa,
Virágnak virága!
Keservesen kinzatol,
Vas szegekkel veretel. stb.

A ránkmaradt szövegrész Júdás öngyilkosságával kezdődik. Ezután Péter apostol megtagadja Jézust, majd a kakasszót hallva megbánja tettét. Következik a keresztrefeszítés és Jézus búcsúszavai. Megszólal a Krisztus jobb és bal oldalán felfeszített lator.

A Mária-siralom után az apostolok siratják mesterüket. Elindulnak a szent asszonyok, hogy a holttestet megkenjék. Itt vége is szakad a töredéknek.

Júdás

Oh tüzzel tölt fészek, (?)
Talán reád nézek,
Ugy tetszik ugyan látlak.
Semmit sem távazol,
Körüllem szikrázol,
Vagy kebelemben tartlak.
Rettenetes rút füst
Között fóró réz üst
Szivem ablakán látlak.
De én mit kesergek
Továb mit rettegek
Nagy nyomorúságimra.
Felkötöm magamat
Bünnel tölt tagomat
Amaz titkos ágasra. (?)
Tsak egy verset irok,
Világon kit hagyok,
Örök gyalázatomra.
Epitaphium Judae.
Én Judás Scariot
Nem szerettem a jót
Uramat el árultam.
Én öt ilyen jónak (?)
Hitetlen sidóknak
Harminc pénzen el adtam.
Én magamat ezért,
Mint hogy bünöm rám ért,
Ide fel akaszttottam.

Ancilla

Ládé emez embert
Az ajtó fél mellett
Ez is Jézussal vala.
Szava el árullya,
Hogy ő tanitványa,
Hallgas rá amit szólla
Ezt is meg kel fogni
Meg is kel kinozni
Felelek rá megmondgya.

Petrus

Te Szólgáló Leány
… (hiányzik egy sor)

Ad Ancillam

Mert őtet nem esmértem.
Engemet mit faggatz,
Én belém mit akatz,
Mert én nem vétettem.
Isten ugy segéllyen
Tudtomra ő nintsen.
Sem láttam sem ismértem.

Pilatus ad famulos

Tedle a veszszőket,
Hoz nagy vas szegeket.
Légy itt a kereszt fánál.
Mindenek nagy hiven,
It állyanak készen,
Feszitő szerszámokkal.
A kakas immár szól,
Igen kukorékol
Majd feltetszik az hajnal.

Luctus Petri

Mellyem nagy hangosan
Ütéstől dobbannyon
Erre a kakas szóra.
Nagy bünben merültem,
Vétkeimtől félve.
Jútottam e mái napra.
Oh búmmal töltözöt
Bünömmel öltözött
Keserüséges óra.
Melly keserves szivel,
Siró könyves szemmel,
Én uram rám tekinte
Hogy bünössé lőttem,
Rut vétekben estem,
Szemeivel meg inte.
Kivel jaj kiáltást
Lelkemben óhajtást,
Keserüséggel hinte.
Ezé a bátor szó
Mit tőlem hallot (?) ő
Magam ígéretiben.
Ez é az emberség,
Az meg igért hűség,
Uramnak szükségében.
Jaj ki bünné lőttem,
Bezzeg méllyen léptem
A' véteknek tőriben.

Pilatus ad famulos

Ezt az nagy Kereszt fát,
Kit magának talált,
Vállaira tegyétek.
Akinek hellyére
A koppasztó hegyre
Vélle kivitessétek.
Immár hogy Királlyá lött
E két tolvaj közöt
Ötet fel feszittsétek.
Vond rá a keresztre,
Lábára kezére,
Im az szegeket verjed.
Ne gondolly sebével,
Kifolyó vérével,
A keresztfát leverjed.
Erősítsd karodat,
Köszörüld Lántsádat,
A mellyén által verjed.
Először a mérget
Spongyia etzetet,
Italára adgyátok.
De öltözetivel,
Ne vagdallyátok el,
Sors szerint osztozzatok,
Én is a keresztre
Ő nevezetire
Im illyen szókat írok.
Epitaphium Cristi
Názáreti Jézus
Isten fi Kristus
A sidoknak királlya.
Ki őtet keresi
E szókról meg leli
A keresztfán tallálya.
Mélly sebbel, vérivel,
Királyi tisztivel,
Kinszenvedéseit állja.

Salvator ad Deum patrem

Én uram Istenem,
Miért hagyál el engem
Ez nagy kin szenvedésben:
Miért nem múlik tőlem
Ez pohár elöllem,
Illy esedezésben
Szent Atyám ugy tettzet
Eképen mehetet
Szent akaratod végben.

Praedo a sinistris

Ha Isten fia vagy,
Minket is el ne hagy,
Te magad is szállj alá.
Mit adod magadat
Királyi tagodat
E nagy gyötrelem alá.
Szálly le te magad is,
Magaddal minket is
E kinból szállíts alá.

Praedo a dextris ad socium

Gonosz mérges szódat
Káromló rút szádat,
Nem tudod é befogni.
Mert ő ez nehéz ként
Kit miránk bününk mért,
Ártatlanul viseli.
Régi otsmány vétkünk,
Hozta ezt minékünk;
Ő bűntelen szenvedi.
Öldöklő lántsákkal
Mind éjjel mind nappal
Setét erdőket lestünk.
Mint az éh oroszlán,
Hegyen völgyön pusztán,
Mi is prédát kerestünk.
Sok ártatlan vérért
Öntsük a bünös vért,
Mert immár kézben estünk.
Vajha e világra,
Élet jobbitásra,
Ettzer viszsza térhetnék,
Sok bünt kiben éltem,
Kikben torkig ültem,
Vállamról lerázhatnék.
Hütben reménységben.
Keresztény életben,
Én is jámborul élnék.
Ne felejts el uram.
Emlékezzél róllam
A te szent országodban.

Krisztus

Hozzám hittel ha lépsz
Ezennel velem lész
A szép paraditsomban.
Halld könyörgésemet,
Szent Atyám lelkemet
Vedd kegyelmes markodban.

Beatae Mariae Luctus

Jaj édes szülöttem
Én egyetlen edgyem,
Hogy immár halva látlak.
Sürün sebessültél,
Keresztfán meg hültél,
Mivégre tartotalak,
Én szivem meg fakad,
Hogy tested meg szakat,
Oh vérben fagyot alak.
Nem beszélhetz velem,
El költél elöllem,
Meg hervadot szép ortzád,
Tanitványid tölled,
El mentek mellölled,
Jaj nem mehetek hozzád.
Nem tanithad őket,
Elhagyál bennünket,
Nem szól örvendetes szád.
Oh meg hült tsendes kép,
Szép szók mint édes lép
Ajakidon jöttenek,
A meg nyomorultak,
S veszéllyben borultak,
Te hozzád siettenek.
De a kevély népek
Halálodra néztek,
Sebbel vérrel fizettek,
Nicodeme jövel,
Jósephet is hid el,
Szent testét vegyétek le,
A vért sebeiről
Szegek helyjeiről
Mosogassuk szépen le,
Takargassuk gyóltsban
S kő koporsójában
Csendesen tegyéték bé.

Alpostolorum Luctus S. Petrus

Melly nyomorultakká
Maradtunk árvákká.
Jaj Istenem már medgyünk
Tündöklő oszlopunk,
Eleset Istápunk,
Ez után hová légyünk.
Tsak magunkra jutánk
Ez buban borulván
Vigasztalást hol végyünk.

S. Andreas

Aki bánatinkban
Nyomorúságinkban
Szép szókkal biztat vala,
Minden szorulásban,
Világi szállásban
Volt reménységünk nálla.
Jaj immár mellöttünk
Elkele elöllünk
Sok kinokkal meg hala.

Jacobus Zaebedei Filius

Az erőtleneket,
Földre tsüggeteket,
Fel egyenesitette.
A beteg kórokat,
Viz kórságosokat
Kezeivel illette.
A vakokat látni
Sántákat is járni
Lábokra eresztette.

S. Joannes

Ha melly gútta ütött
Szívben viselt hütöt,
Mingyárt meg gyógyította.
Ha látot olly Atyát
Kinek a magzattyát
A Sátán szorongatta,
Oh melly kegyelmesen,
Ingyen s nagy kegyesen
Azt meg szabaditotta.

S. Phillipus

Meg tölt fülüeknek
Régi betegeknek
Megnyitotta fülöket,
A nehéz némáknak
Kik soha nem szóltak
Meg óldozta nyelveket.
A rút bünösöknek
Jelt látván hiteknek,
Meg engedte vétkeket.

S. Bartholomeus

Temérdek hállyogot
Ki a nap vilagot
Látniok nem engedte,
Vallást tészünk erről,
Sokaknak szemekről
Kegyesen el törlötte,
Olly régi vakoknak,
Kik soha nem láttak
Lámpást adot kezekben.

S. Matheus

Sok népek a pusztán,
Mellette maradván,
Eledelt büven adot,
Öt ezer embernek
Kóstot ennyi népnek
Öt kis kenyérből adot,
Mindennek volt jóval,
S ha nehéz szóval
Senkit el nem botsátot.

S. Thomás (sic!)

Ha tengeren jártunk
Félelmesek vóltunk,
A szélnek is parantsolt.
Kedve ellen a szél
Soha a tengerről
Reánk vizet nem hozot.
Az inség idején,
Szépen mellé vévén,
Szárnyai alá kaptsolt.

Jacobus Alphei Filius

Sok otsmány ördögöt,
Menyből le hányt dögöt
Emberekből ki üzöt.
Búval epetteket
Meg sebhet sziveket
Kegyelemmel…
Sokaknál irgalma
Mint az arany alma,
Kedvesen gyümöltsözöt.

Simon Zelotes

Ö a meg holtaknak,
Hideg halottaknak
Lelkeket haza hoszta.
Ő az hólt testeket,
Meg szóllitván őket,
Bizony fel támasztotta.
Siralmas attyoknak
S keserves annyoknak
Elevenen meg adta.

Judas Jacobi

A jótól meg nem szünt,
Emberekben a bünt
Szentségesen feddette.
A bűnben élőket
S a kemény sziveket
Pokollal fenyegette.
De a meg téröknek
Töredelmeseknek
Menyországot igérte.

Sanctae Mulieres Cristi corpus inungere volentes

Salome

Jere Jakab annya
Te is Magdaléna
A koporsóhoz mennyünk,
Mi edes Urunknak
Meg hólt tagainak,
Drága kenetet vigyünk.
Hozzá hólta után
Illyen bura jutván
Háládó szivvel légyünk.

Magdaléna

Ámbátor mennyünk el
De ki fordittya el,
A koporsó nagy kövét.
Akit rá emeltek
Meg is petsételtek.
Tudod jól nehézségét.
Osztán ki bontya fel
Avagy ki rontya el
A Pilátus petsétét.

(Itt vége szakad a kéziratnak)

Zuzána hamis bevádolása
Kengyel futó verse

Dicsértessék a Jézus Krisztus, Világ megváltója!

Áldassék e háznak érdemes gazdája!

Az ó szövetségből, egy szép történettel akarunk szolgálni tiszta szívből: „Zuzána hamis elvádolása”. Az ő tükörképe lészen előtetek s általunk lefestve, a két vén által, ő elvádoltatik, de az igazság napfényre hozatik. Elküldé az Isten angyalát a földre, hogy legyen az igazságnak megmentője, hagyjátok mondjuk el ezen csoda dolgot, a mit régota a szent irás fennhagyott. –

Bevezetés

ÉNEK

Ebben a csodálatos dolgokban,
Játszunk és éneklünk,
Az Istennek szent Fia,
Ártatlan Zuzána
Ezt áldja irgalmasan,
Vádoltatik hamisan
A két álnok vénekért
Az ő tisztaságáért!

26. Zsuzsanna játék. (Rónaszék, 1909. Budapest, Néprajzi Múzeum, Sebestyén Gyula felv.)

I-ső VÉN (török) verse

Ah! nem tudom semmikép, mi lelt ma engemet, miféle szenvedély dulta föl keblemet, oda van szivemnek minden vigsága, eltünt homlokomról az öröm napsugára. –

II-ik VÉN (török) verse.

Szervusz Hominusz, kedves jó barátom, teljesüljön kedved mindenben, kivánom, de ime, mit látok bánat ül arcodon, mond, ha lehet segitek bajodon. –

I-ső VÉN 2ik verse.

Egy női személynek bájolta szépsége, – kiért oly sok férfi hasztalan epede, – elrabolta szivem s dulta föl keblemet, kiért föláldoznám egész életemet, sokszor – midőn magam valék a szobában, – tünődtem, mint érjek célt szándékomban, de hasztalan, mert még nem is beszélhettem vele bátorságba, a ki nekem üdvöm és vigságom. –

II-ik VÉN 2ik verse.

Jó hogy tudom pajtás kivánságodat, mostan kivallottad te, önön magadat, hasonló hajóban uszom, én magam is; ritka szép termete elbájolt engem is. –

I-ső VÉN 3ik verse:

Bármibe kerüljön, nem bánom barátom, féltett szivem titkát e szép hölgynek kell, csak az alkalommal nem vagyok tisztában, mert nem beszélhettem vele bátorságba. –

II-ik VÉN 3ik verse:

Noha akarunk vele lenni szemben, be megyünk előre, virágos kertjébe, mikor jő és kezd, szokott fürdéséhez, megmondjuk mi vonzott, az ő szivéhez.

I-ső VÉN 4ik verse:

Ha pedig ő nekünk, nem akar engedni, esdeklő kérésünk vissza fogja vetni, el fogjuk vádolni, az egész nép előtt, mint titkos szerelmest és titkon vétkezőt. –

II-ik VÉN 4ik verse:

Azért érette, magunkat nem epesztjük, hogyha bevádolván agyon köveztetjük, mert igy célt nem érvén, szemlélni szépségét, annyi, mint érezni pokol égő tüzét. –

ZUZÁNA 1ső verse.

Tudjátok szolgálók, hogy nekem szokásom – asztal után, – midőn van szabadulásom, – hogy a kertecskémben, fürdésem végezzem. – Jertek ti is ki hát, ezennel rendelem, magatokra pedig intelek, vigyázzatok, illetlen beszédtől igen ovakodjatak, szavaim fogadva, kérlek figyeljetek, törlőt és kendőt magatokhoz vegyétek. –

SZOLGÁLÓ:

Helyes beszédedből, mindent megértettünk, szép oktatásodból, jó tanácsot vettünk; tudd meg jó asszonyunk, hogy mi készen vagyunk, mindenben – a mit kivánsz, – örömest szolgálunk…

VÉNEK ZUZÁNÁHOZ:

Jó szerencse neked, Juda szépsége, férfiak bálványa, nőknek drágasága; áldás és szerencse kisérje lépteid, ezt kivánják a te: szerető kedvesid!

ZUZÁNA IIik verse.

E köszöntéseket az Isten is fogadja, a mit szátok mondott, azt nekem megadja, de meglepetésem el nem titkolhatom, midőn – e szavakat tőletek kell hallnom. – Tudjátok-e azt, hogy távol hitvesemtől… mindketten szerető kedves gyermekemtől,… vagyok itt elrejtve kertem magányában, mellyel a férjemnél eshetném gyanuba.

Iső VÉN 5ik verse: –

Legkisebb ok sem lehet a félelemre, a fák sűrűjétől el vagyunk rejtve, aztán a kertnek kis ajtaját bezárvák, csak keblünk s szivünk előtted feltárvák. –

IIik VÉN 5ik verse.

Szerelmes asszonyunk, szivünk királynéja, hallgass meg, miért eseng e két vén ajka; hosszu ideje, hogy téged kedvelünk, lelkünk fájdalmára, naponta szemlélünk, csak alkalmunk nem volt, veled tudatni, siess, ne késs tehát minket befogadni, szivünk egész kincsét, szerelmünk hő árját, fogadd kedves hölgy, lelkünk hála adóját!

IIik VÉN 6ik verse:

Ha pedig szivünk kivánságát… megveted, a homlokodra sütjük gyalázat vasát; elmondjuk a népnek, hogy egy férfiuval találtunk, kertben lenni, nagy vigsággal. –

ZUZÁNA 3ik verse:

Oh menynek és földnek teremtő Istene, látod nincsen senki, aki megmentene, tekints le az égből, szegény szolgálodra, küld el véd angyalodat szabadulásomra, ne engedd, hogy a bün győzedelmeskedjék, az ártatlanságom kijátszassék. – Mutasd meg hatalmas, sujtsd le villámodat, ez álnok véneket büntesd ostoriddal. –

SZOLGÁLÓ 2ik verse. –

Minő hangok ezek, a miket most hallok, titkos sejtelmem van, magam is borzadok, Oh mi lelt tégedet Zuzána asszonyom, mondd ha nincs terhedre, sziv szakadva várom. –

ZUZÁNA 4ik verse:

Feldulták keblemnek édes csendességét, elrabolták szivem legdrágább kincsét, elég ennyit tudnod, – többet ne kérdezz szolgálóm, orvosságát, csakis az Istentől várom. –

lső VÉN 6ik verse a IIikhoz. –

Tudod mit barátom, küldjünk a birák után, végezzük ügyünket, mig lehető jó korán, ne hagyjuk magunkat ekép kijátszani, a zsidóság előtt, gyanu alá jönni. –

Ilik VÉN 7ik verse. –

Helyes tanácsodat magam is pártolom, küldjünk hát utánok, én is jónak látom. –Szolgálóhoz: Menj azért te szolga, a törvény terembe, mondd meg a biráknak, jőjjenek sietve. –

SZOLGA Iső verse. – (diner)

Parancsotok Vének, legott teljesítem, a nép főnökeit, rögtön felkeressem, tapasztalt hüségem, ne szenvedjen csorbát, tudom, venni fogom, tőletek hasznát. –

SZOLGA IIik verse:

A birákhoz: Zsidóság főnöki, hatalmas uraim, e Vének küldöttek, halljátok szavaim, egész alázattal kéretnek titeket, a gyülésbe jőni, mert baj érte őket. –

Iső BIRÓ Iső verse.–

Mi dolog ti vének, hogy minket ide hivtok, csendes magányunkat e-kép zavarjátok, itt vagyunk, csakhamar adjátok tudtunkra, mert nincs időnk a pazarlásra. –

Iső VÉN 7ik verse:

Egy borzasztó dolog történt, mi közöttünk, halljátok hát birák, mit veletek közlünk, meg van fertőztetve, egy nőnek erénye, kiért átok szálljon, a bünös fejére. –

Iső BIRÓ 2ik verse. –

Nem értlek mit akarsz, szolj nyiltansággal, mért küldesz utánunk, oly nagy sietséggel; van tán valakivel peretek végzendő, vagy féltek, hogy ügyetek, majd beveszendő. –

IIik VÉN 8ik verse.

Nem rég, hogy mi ketten, egy kertben sétálunk, onnan egy női alakot jőnni látunk, hogy jelen létünket föl ne fedezze, a fák mögé rejtettük magunkat előle. –

Iső VÉN 8ik verse. –

A nevezett nő, most elkezdett fürdeni és rejt hölgy modjára, testét mosogatni miután végzé – szokott fürdését, egy deli ifjuval, szeplősité frigyét –

Iső BIRÓ 3ik verse. –

Borzasztó ti vének, mit nekünk beszéltek, e következésből, magam is rettegek, de jól vigyázzatok, ez asszony ellen, nincs a zsidóság között ki váddal föl lepjen. –

ÉNEK

Zuzána vádoltatik
Hamisan ártatlanul,
Ö testét és lelkét
Kész adni áldozatul. –

IIik BIRÓ Iső verse. –

E botrányos vétket, meg kell, hogy büntessük, de előbb a bünöst, ki kell hallgatnunk, hallod-e hü szolga, menj, az asszony rögtön ide jöjjön, tudasd őt szaporán, mondd azt, hogy nagy panasz támadt ő ellene, könnyen megtörténik, mit nem is remélne. –

SZOLGA 3ik verse:

Zuzána asszonyom, csak engem kövessen, törvényszék elébe, föl kell, hogy vezessem, ott vannak a birák, ott a zsidóság, ne féljen, ha igaz, mert győz az igazság!

ZUZÁNA 5ik verse:

Nyomdokid hü szolga, ezennel követem, csak férjem és gyermekem, még egyszer öleljem, nagy Isten, mi vár rám, te azt bölcsen tudod, mentsd meg gyermekemet, mentsd meg, a mint tudod. –

ÉNEK

Zuzána csendesen, bánattól leverve,
Eljő a birákhoz, ügye védelmére,
Beszél vádlóival, a két álnok vénnel,
Mint ártatlan bárány, meghalni is készen.

ZUZÁNA 6ik verse:

Isten üdvözitsen mindnyajatokat, titeket uraim, idejött birákat; megjelentem ime, mi a parancsotok, hadd teljesítse be hü szolgálótok. –

Iső BIRÓ 4ik verse. –

Mint hazasság törő, törvény megrontója, vagy itt a vének által be vádolva, de mentsd magad, mert különben te rád, a halál vár, mely a gonosztevőt elök közzül ki zár.–

ZUZÁNA 7ik verse. –

A vének panasza, elég alaptalan, esküszöm az Istenre, hogy ártatlan vagyok, a legszentebb ügy-vész a törvényben, ha ilyen két férfiú, emel szót ellenem, azért nem is bánom, történjék akármi, nem lesz nekem kinos, életemből elválni, Izrael Istene, tudja igazságom, ő benne találom, üdvöm és vigságom. –

Ilik BIRÓ 2ik verse. –

Hatalmas Ur Isten, ki minket birákul, rendeltél e népnek törvényhozójául, látod hogy ez asszony bűnnel vádoltatik, tanu nem lévén, – föl nem menthetünk, erősitsd meg azért itéletünk, fenn, ki te néped felett örködsz hiven, botrányos vétkének, legyen méltó dija. A mester palosa, szálljon a nyakára, ha nem iszonyodott nemét beszennyezni, folyjon ki a vére, miként megérdemli, hogy pedig féljen mindenki, e féléket elkövetni, vigyétek el őtet, kötözve adjátok, a mester kezére, ki békokat verjen, az egész testére. –

PAP Iső verse. –

Nem, nem, nem lehet hogy az ártatlan elvesszen, te pedig Zuzána légy készen, bizzál Urad Jehovába, ártatlanságodba, nem fog bele egyezni halálodba, elküldi Isten angyalát, meg ment, mint Izsákot, nem hagyja elveszni az ártatlanságot. –

ZUZANA imája:

Titoknak tudója, mindent látó Isten,
Tudva van előtted, mi fekszik lelkemen,
Te tudtad, hogy ellenem, kik hamisan szoltak,
Segits ki a bajból, különben kioltnak. –
Jehova! Jehova! igazság hajnalát
Deritsd reám, fogadd szivem, hő imáját,
Adj vissza még egyszer szeretett férjemnek,
Adj vissza még egyszer kedves gyermekemnek,
Szeresd a jókat, gyülöld a gonoszt,
Jehova oltalmazz, verd meg e két átkost. –

MESTER (hóhér)

Mily halállal hal meg e bünös nő, kinek gyalázata nőttön nő?

Iső BIRÓ 51k verse. –

Az ő hitszegése, undok feslett élete, vidd és temesd a pokol mélységébe. –

MESTER 2ik verse

Ki merészli megfogni kardomat, a parancsnak ellenszegülni készakarva. –

ANGYAL 1ső verse:

Az Isten angyala az, ki küldve vagyok, Zuzána megmentésére. –

ANGYAL 2ik verse (Zuzánához)

Zuzána légy nyugodt, mert megmentetlek, meghallgatta Isten buzgó imádságod, örülj, elérkezett a te szabadságod, elővesszük ujra, álnok vádlóidat, és fogjuk mutatni ártatlanságodat, azért küldött engem az Isten sietve, hogy legyek ügyednek védelmezésére, lelked nyugalmára, tisztán fogsz maradni, s az álnok Vénekre, átok fog szállani. –

Iső VÉN 9ik verse:

Ki küldött és mi vagy itt közöttünk, hogy mint angyal akarsz itélni fölöttünk, mi a jele mennybeli küldetésednek, szólj, ne szakitsd véget Isten törvényének; nem vagy angyal, csak ámitó, a bün követőjének, védeni akaró. –

ANGYAL 3ik verse (Vénekhez)

Álljatok hát elő, kik őt vádoljátok, és házasságtörésben, őt tapasztaljátok, szavaim fogadva, miket hozzátok intézzek, tisztán egyelőre, kérlek figyeljetek. –

ANGYAL 4ik verse (Birákhoz)

Egymástól előbb – ti, kik itt álltok, – ezen két tanukat, külön válasszátok, szavaim fogadva, miket hozzátok intézzek, kérlek, ti is birák, jól figyeljetek. –

ANGYAL 5ik verse (az Iső Vénhez)

Miféle fa alatt láttad őket lenni, és azon személlyel vétekbe merülni, szólj, mert nincs helye itt a hazugságnak, jutalmát veszed majd ravaszságodnak. –

Iső VÉN l0ik verse.

Egy hinuszfa alatt voltak elrejtőzve, egyik a másikkal beszédbe eredve, midőn a gonoszság végére juttaték, igaz ez, haldd tőlem, mit ezennel szólék. –

ANGYAL 6ik verse. –

Hazudtál álnok vén, mostan a fejedre leselkedik a vész, hisz lopva mentél be tulajdon kertjébe, te magad akartad elcsábitani, most még mint vádló mersz ellene föllépni. –

IIIik BIRÓ lső verse –

Szükségünk van szóra, vidd ezt innen szolga, dolgunk ugyse fordul jóra. –

ANGYAL 7ik verse (a IIik Vénhez)

Most téged is kérdlek, hogy hol tapasztaltad, miféle fa alatt, láttad őket lenni, hogy ilyen vétekben mered őt vádolni, szólj! mert nem szabad egy percre sem hazudni. –

IIik VÉN 9ik verse. –

Egy tölgyfa árnyékában voltak mindketten, midőn gonoszt cselekedtek, magam voltam ébren, nincs okom hazudni, a mit tudok, ezennel elmondtam, innen tovább állok. –

ANGYAL 8ik verse. –

Átkozott vagy te is, hasonló társadhoz, kit buja szerelem, vonzott ez asszonyhoz, magatok voltatok az ő kisértői, legyetek hát azért a halál fiai, átkozott a testetek, mely bünre ingerel, átkozott a lelketek is testetekkel egyaránt, vigyétek el szolgák, agyon kell kövezni, mert nehéz a földnek is, ilyen két vénet hordozni. –

ANGYAL 9ik verse (a Birákhoz)

Lássátok uraim, mit nem tesz az emberi igazság, miket követ el az emberi álnokság, azért hát okuljatok, mindenben s mindenkor igazat szoljatok. –

ANGYAL 10ik verse (Zuzánához)

Te pedig Zuzána, tisztaság példája, örülj, mert bus léted, ime fordul jóra, őrizd meg ezután is, tiszta szép erkölcsöd, lészen, mindenkitől nagy becsületed is. –

ÉNEK

Oh áldott Uristen,
Ki a jámborokat
Nem hagyja elveszni,
Az ártatlanokat
Tartja és védelmezi,
Atyailag őket,
Kik belé helyezik
Hitök reményöket. –

ZUZÁNA 8ik verse:

Te vagy Uristen szivek vizsgálója, ártatlan szenvedők jutalmazója, hála neked, hogy megadtad lelkemnek nyugalmát, elforditád rólam, e nép szörnyü átkát, hála hogy megmentettél, a nagy gyalázattól, férjem s gyermekemnek visszaadtál ujból.

PAP 2ik verse:

Itéltetek birák hamis itélettel, halált kiáltottatok, gonosz lelkülettel, ártatlan az asszony, amint én azt tudom, veszély jöhet rátok, mint előre látom, mert „ki másnak vermet ás, maga esik bele” – attól mindig félhet.

Iső VÉN 11ik verse:

Ki küldte nyakunkra, e hívatlan papot, hogy mer kopogtatni, s fölrázni a lakót. –

IIik VÉN l0ik verse:

Nincs szükségünk rá, vessük innét őt, tanitása ugy sem vesz rajtunk nagy erőt. –

PAP 3ik verse:

Jehova halált mond, gonosz lelkére, ti halált mondtatok Zuzána fejére, de jól vigyázzatok, miket mondok itt nektek, itélő birái, – kik vagytok-e népnek, – Zuzána ártatlan, ő igen ártatlan, vére bosszut kiált rátok untalan, birák ti e tanukra ne hallgassatok, mert az ő tanácsuk Istentelen átok, gonosz fogalmuk, rosszban incselkednek, gonosz elöljárók mindenben kitünnek. –

Iső VÉN 12ik verse:

Oh szegény pap, látszik, hogy a vértöl irtozik, észrevehetjük, hogy mireánk haragszik, tudja ő, hogy élet és halál kezünkben van létére, azért zakatol lelkünkben, nem tehetünk róla, a törvénytől meg Zuzána vétkéért, oly igen esett meg, hogy nemzetünk közül, neki kell pusztulni, még ma e világból csufosan kimulni, Zuzána halálát, a nép is helyben hagyja, haljon meg a bünös az Isten is akarja. –

PAP 4ik verse:

Semmit sem ér szavam, azt gondoljátok ti vének azért mondom ti néktek, ütni fog az óra, ütni minél előbb, nem lesz nektek pardon az ég és föld előtt, meghaltok mindketten, elfoly a véretek, gonoszságtokért halál lesz a béretek. –

IIik VÉN llik verse:

Félre pap takarodj, mig jól vagy, dolgunkba magad ne ártsd, minket hagyj, im mester a bünöst kezeidbe adjuk, hajtsátok végre a halált, miként parancsoljuk, köveztessék agyon, mely ilyet téve, fogyon el élete, ebek nyalják vérét, ki hütlen megcsalja és gyülöli férjét.

PAP 5ik verse:

Hogyha már szivetek, úgy el van fásulva, hogy még az igazság sem indithat jóra, én nem bánom, megtettem, a mit engem illet, de bosszuért kiált az ártatlan vére, kit hamisság által küldtök vesztőhelyre, Istenem még egyszer kérlek, büntesd meg őket, kik ekép csufolják szent törvényeidet, szálljon rátok szavam, amely mit sem ér, a mit ki ontana, ezen szent ártatlan vér. –

Iső VÉN 13ik verse:

Oh mester, hol késel, siess teljességgel, tiszteljed és életünket, kérünk ne kiméljed, győzzön az igazság, bukjon a hamisság, ezt kivánja Isten, ezt a zsidóság. –

MESTER 3ik verse:

Uraim legyetek megnyugodva, mert én gyorsan járok a hivatalomba, csak egy kard csapást teszek s megszüntek élni, büneitek diját, el fogjátok venni. –

ÉNEK

Dicsérjük a szent Háromságot,
A Szentháromságot,
Mostantól fogva mindörökké
Ale-Ale-luja.

VÉGE